
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Ühekordse sünnitoetuse suuruse kinnitamisest 2010. aastaks vastavalt lisatud Narva Linnavolikogu määruse eelnõule. 
2. Volitada Narva Linnavalitsuse abilinnapea Aleksander Ljudvig´it kandma ette eelnimetatud küsimust Narva Linnavolikogu istungil.

EELNÕU
NARVA LINNAVOLIKOGU

MÄÄRUS

Ühekordse sünnitoetuse suuruse kinnitamine 2010. aastaks
Määrus kehtestatakse Narva Linnavolikogu 15.03.2007 määruse nr 12 alusel
Narva Linnavolikogu määrab:
1. Kinnitada 2010. aastaks ühekordse sünnitoetuse suuruseks 1 500 krooni.
2. Määrus jõustub seadusega sätestatud korras.

3. Määrus rakendatakse alates 01.01.2010.a.

Mihhail Stalnuhhin

Linnavolikogu esimees

Õiend 

Määruse “Ühekordse sünnitoetuse määra kinnitamine 2010. aastaks” juurde

Alates 2001. aastast maksab Narva linn Sotsiaalabiameti kaudu ühekordset sünnitoetust vanematele, kelle elukoht on rahvastikuregistri järgi Narva linn. Vastavalt 15.03.2007.a Narva Linnavolikogu otsusega nr 12 kinnitatud Ühekordse sünnitoetuse maksmise korrale, kinnitab toetuse suuruse Linnavolikogu. 
2009. aastal oli ühekordse sünnitoetuse suuruseks määratud 3 000 krooni. Toetuse väljamaksmiseks kulutas Sotsiaalabiamet 2009. aastal 1 923 000 krooni. Arvestades tänast linna finantsolukorda ei ole 2010. aastal võimalik jätta toetuse suurust samal tasemel. Kuid selleks, et tagada vanematele tänasel päeval võimalikku linnapoolset abi, oli otsustatud määrata ühekordse sünnitoetuse suuruseks 1 500 krooni. 

Seega taotleb Narva linna Sotsiaalabiamet kinnitada 2010. aastaks ühekordse sünnitoetuse suuruseks 1 500 krooni.

Galina Vologdina

Direktori kohusetäitja

T.Patsanovskaja

